CELEX: 32004R1093
Language: et
Date: 2004-06-10 00:00:00
Title: Komisjoni määrus (EÜ) nr 1093/2004, 10. juuni 2004, millega kehtestatakse erand määruse (EÜ) nr 174/1999 sätestatud ekspordilitsentside kehtivusaja kohta piima ja piimatoodete sektoris

11.6.2004   
            
            
               ET
            
            
               Euroopa Liidu Teataja
            
            
               L 209/10
            
         
      KOMISJONI MÄÄRUS (EÜ) nr 1093/2004,
   10. juuni 2004,
   millega kehtestatakse erand määruse (EÜ) nr 174/1999 sätestatud ekspordilitsentside kehtivusaja kohta piima ja piimatoodete sektoris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõiget 14,
   Arvestades järgmist:
   
               (1)
            
            
               Komisjoni määrus (EÜ) nr 174/1999 artikkel 6, mis on kehtestatud nõukogu määruse (EMÜ) nr 804/68 rakendamise üksikasjalikud eeskirjad piima ja piimatoodete ekspordilitsentside ja -toetuste kohta, (2) sätestab ekspordilitsentside kehtivusaja.
            
         
               (2)
            
            
               Selleks, et võtta arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemine 1. maist 2004 ja selle mõju ühenduse piimaturule ja vajadus jälgida arenguid ühenduse ja maailmaturul, siis vastavalt komisjoni määrusele (EÜ) nr 606/2004, (3) erandina määrusele (EÜ) nr 174/1999, sätestati, et ekspordilitsentside, millele esitati taotlusi 15. aprillist 2004, kehtivusaeg on kuni 30. juuni 2004.
            
         
               (3)
            
            
               Ühenduse turu ja maailmaturu jälgimine 1. maist 2004 on näidanud, et litsentside pikem kehtivusaeg võidakse taastada, riskimata, et destabiliseeritaks ühenduse turgu. Seetõttu on kohane määrus (EÜ) nr 606/2004 tühistada.
            
         
               (4)
            
            
               Selleks, et täita GATTist tulenevaid kohustusi ekspordi suhtes, tuleks kehtestada ekspordilitsentside kehtivusaeg teatud tootegruppidele, arvestades järelejäänuid koguseid vastava ekspordikvoodi raames GATT aasta lõpuks ja arvestades järelejäänud koguste optimaalset kasutamist.
            
         
               (5)
            
            
               Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Olenemata määruse (EÜ) nr 174/1999 artiklist 6, lõpeb kehtivusaeg toetuse eelkinnitusega ekspordilitsentside puhul, millele esitatakse taotlusi 23. juunini 2004 nimetatud artikli punktides a ja c mainitud toodetele, 30. juunil 2004.
   Artikkel 2
   Tühistatakse määrus (EÜ) nr 606/2004.
   Artikkel 3
   Käesolev määrus jõustub selle avaldamise päeval Euroopa Liidu Teatajas.
   Käesolevat määrust kohaldatakse alates selle jõustumise kuupäevast taotletavate ekspordilitsentside suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuni 2004
      
         
            Komisjoni nimel
         
         
            Komisjoni liige
         
         Franz FISCHLER
         
      
   
   
      (1)  EÜT L 160, 26.6.1999, lk 48. Määrust on viimati muudetud komisjoni määrusega (EÜ) nr 186/2004 (ELT L 29, 3.2.2004, lk 6).
   
      (2)  EÜT L 20, 27.1.1999, lk 8. Määrust on viimati muudetud määrusega (EÜ) nr 810/2004 (ELT L 149, 30.4.2004, lk 138).
   
      (3)  ELT L 97, 1.4.2004, lk 40.